Ricardo Carvalho

**Ricardo Alberto Silveira de Carvalho** OIH (lindi më 18 maj 1978 në Amarante, Portugal), është një futbollist portugez i cili luan si mbrojtës për ekipin francez të Ligue 1, AS Monaco FC, dhe për Kombëtaren portugeze.

## Jeta e hershme 
### Real Madrid
Më 10 gusht 2010, Real Madridi zyrtarizoi blerjen e Carvalhos për 7.9 milion € nga Çelsi. Ai debutoi tre ditë më pas në ndeshjen miqësore ndaj Bayern München e cila u fitua 4–2 me penallti nga Reali pasi koha e rregullt u mbyll në barazim pa gola. Carvalho debutoi në La Liga më 29 gusht në barazim pa gola kundër Majorkës. Në ndeshjen e javës së dytë, ai shënoi golin e parë me *Los Blancos* kundër Osasunës; ai shënoi me portën e boshatisur pas një asisti nga Cristiano Ronaldo. Më 10 tetor, në fitoren kundër Milanit në fazën e grupeve të Ligës së Kampioneve, Carvalho u dallua për performancën e tij dhe u shpall lojtari i ndeshjes nga *Marca*.

Më 7 nëntor, Carvalho shënoi golin e dytë të sezonit në derbin e Madrdit kundër Atlético Madrid, duke ndihmuar Realin të fitonte 2–0 në shtëpi; ai u shpall sërisht lojtari më i mirë. Më 19 shkurt 2011, ai shënoi golin e tretë të sezonit në La Liga në fitoren 2–0 kundër Levantes. Carvalho e mbylli sezonin e parë në Madrid me 48 ndeshje në të gjitha kompeticionet, duke u bërë një lojtar i rëndësishëm në mbrotje. 

Ai e nisi sezonin 2011–12 si titullar në qëndër të mbrojtjes sëbashku me bashkëkombasin Pepe. Megjithatë, ai u godit me disa dëmtime në pjesën e parë të sezonit, duke humbur edhe vendin e titullarit. Ai u rikthye në aksion më 18 janar 2012 në disfatën 2–1 në *El Clásico* kundër Barcelonës në çerek-finalen e Kupës së Mbretit.

Mes spekullimeve se ai do të largohej nga Real Madridi, trajneri José Mourinho deklaroi se nëse Carvalho do të qëndronte në klub ai nuk do të luante asnjë ndeshje. Megjithatë, ai regjistroi 16 ndeshje në të gjitha kompeticionet gjatë sezonit 2012–13, duke u larguar pas përfundimit të tij.

### Monaco FC
Më 28 maj 2013, Carvalho ju bashkua klubit francez Monaco si një transferim i lirë, duke firmosur një kontratë një vjeçare me mundësi rinovimi edhe për një vit.

### Kombetarja
## Stili i lojës
Carvalho ka qënë një qëndër-mbrojtës i cili dallohej për inteligjencën, aftësinë për të lexuar lojën dhe ndërhyrjet në kohën e duhur. Ai ishte një lojtar i shpejtë, i cili ishte i rrezikshëm në duelet ajërore; përveç kësaj, ai zotëronte një teknik të shkëlqyer dhe pasime të sakta, duke fituar krahasime me legjendën italiane Franco Baresi. Edhe pse ai nuk shquhej për forcën fizike, Carvalho kishte këmbëngulje dhe kryente shpesh ndërhyrje të forta; në një intervistë me revistën zyrtare të Ligës së Kampioneve, Carvalho foli rreth stilit të tij të lojës dhe fizikut:

Për shkak të kësaj, Carvalho ka qënë në mbrojtje me mbrojtësa më të fuqishëm fizikisht, si anglezi John Terry, i cili ishte partner me portugezin për disa vite në mbrojtjen e Çelsit. Stili agresiv i Terryt u kombinua me balancën, teknikën, shpejtësinë e mendimit dhe mbajtjen e topit të Carvalhos. Pavarësisht se nuk ishte aq i gjatë sa shumica e qëndër-mbrojtësve, Carvalho sërisht ishte i aftë në luftën në ajër (1.83 m), duke fituar duele ajërore ndaj kundërshtarëve me të gjatë dhe më fizik, e demonstruar kjo nga tre golat e shënuar kundër Manchester United, e cila kishte Rio Ferdinand (1.89 m) dhe Nemanja Vidić (1.90 m) në qëndër të mbrojtjes.

## Statistika
### Trofe
### Jeta Personale
## Referime
## Lidhje të jashtme
* Player profile on Transfermarkt
* Player profile on Chelsea FC official website
* Player profile on PortuGOAL 
* Player profile on BBC 
* ESPN Profile